EN ORIGINAL SERIE FRA NETFLIX
Reklamer for dit produkt eller brand her – Besøg www.OpenSubtitles.org i dag.
Når overfladetemperaturen er højere end 26,6 grader,
er det perfekte forhold for en orkan.
Vestenvinde giver kondens
og danner tordenskyer, der begynder at dreje om en central akse.
Den 7. september affødte netop disse forhold for
orkanen Faith, der netop nu raser
frem mod USA's østkyst.
Den 7. november 1984
ramte en anden slags orkan.
En 25-årig jurastuderende fra Harvard
tog South Carolinas 14. distrikt med storm.
Han hed Francis J. Underwood.
Hvor kraftig er den, når den rammer?
Simulatorerne siger kategori tre, måske kategori fire.
Store ødelæggelser i en række delstater.
Ja, men nogle af prognoserne siger, den vender ud over havet igen.
Det er højst usandsynligt.
FEMA's opgave er at forberede sig på det værste.
Alarmberedskab, læger, masseevakuering.
Jeg er urolig over finansieringen.
Katastrofefonden er drænet for en tredjedel,
- siden AmWorks. - Så er der stadig to milliarder.
Med den her storm har vi brug for fire gange så meget.
Jeg skal mødes med ledelsen for at bede om flere midler,
men så meget kan jeg ikke bede om.
Vi skal bruge mindst otte milliarder til de mest nødvendige forberedelser.
Vi burde ikke satse på den slags.
Hundredvis kan miste livet. Måske endda tusindvis.
"Det umulige er gjort muligt.
Det, ingen andre vover at gøre, og som alle siger ikke kan gøres.
Forestil jer en dreng, der står ved vandet i Charleston Harbor.
Tre km borte som en svag linje i horisonten anes Fort Sumter.
Alle de andre drenge siger, man umuligt kan svømme dertil.
Men ham her tror, at man kan.
De andre snapper efter vejret, da han sparker skoene af og springer i vandet.
De ser chokerede til, mens han svømmer længere væk fra bredden.
De hvisker dystert til hinanden: 'Han drukner. Han klarer det aldrig.'
'Nej, han vender da om, når det bliver for svært.'"
Hr. præsident.
Sid ned. Jeg får Jessica til at komme med lidt at drikke.
Henry Mitchell, den nye majoritetsleder i Senatet.
Hvad blev der af Hector Mendoza?
Når man glemmer at deklarere et par talersalærer som indkomst,
er man ude af Kongressen og bestemt ikke præsidentkandidat.
Du har droppet Ronnie. Hector elskede det maleri.
Han er bare lagt til opmagasinering.
Ligesom Hector.
Min far tjente under Eisenhower. Kørte jeep i Normandiet.
Var din far med ved D-dag?
Utah Beach. Og ved Bastogne.
Jamen, er det ikke bare totalt hyggeligt?
De herrer, orkanen. Jeg skal have midler til katastrofefonden.
Formanden har indkaldt til hastemøde i aften.
Vi er klar til at allokere ti milliarder.
Jeg ville kun bede om otte.
Skriver De under på loven, får De ti milliarder.
Men De kan ikke bruge FEMA-midler eller andre instansers midler
til Deres beskæftigelsespakke igen!
Lad være med at politisere det.
AmWorks og orkanen er to vidt forskellige ting.
Undskyld, hr. præsident,
men De lænsede jo selv katastrofefonden i politisk øjemed.
Det retter vi så op på.
Og bringer hele østkysten i fare.
Det er Det Hvide Hus' skyld, ikke vores.
Vi leverer midlerne, de penge, De uberettiget tog.
Hvis De ikke godkender loven, kan vi ikke klandres for noget.
Vi gjorde vores.
Jeg tænkte nok, I ville prøve at dreje det her ind på America Works.
Jeg indrømmer gerne, at jeg nok gik over stregen.
Men nu skal I bare se.
Hver dag beder jeg kommunikations- kontoret om at give mig profiler
på ti, som AmWorks har hjulpet. Det er succeshistorier.
Det er bare en brøkdel af de 40.000, som vi har fået i arbejde igen.
Med penge, der ikke var øremærket til det.
De kan ikke smadre sparegrisen
og så bede os lime den sammen igen og lægge flere penge i den.
Jeg har mere end 50 demokrater og republikanere i begge kamre,
og de har støttet America Works offentligt helt fra starten.
Udviklingen vender.
Jeres egne folk støtter tiltaget.
Hvor er de så nu? Hvorfor ringer de ikke til os?
Og hvorfor støtter de nødberedskabsloven?
Jeg nedlægger bare veto, men der er ingen grund til,
at vi sidder her og pisser territorie af.
De ved godt, vi har nok til at tilsidesætte Deres veto.
Det bliver vedtaget om ti dage med eller uden Deres underskrift.
Spørgsmålet er bare, om De underskriver, før orkanen rammer,
eller om De ser den blive ophævet til lov, når tusindvis er døde.
Henry...
Jeg har tit siddet sammen med Hector ved dette bord,
og vi kunne altid nå til enighed ved at forhandle os frem.
Det her er ikke Hectors kontor længere.
Eller hans bord.
Er der intet spillerum til et kompromis?
- Nej. - Bob?
Nej, hr. præsident.
Vi går ud med det om en time.
Syv guvernører fra hele østkysten.
De kræver, De underskriver lovforslaget.
- Hvordan ved du det? - Jim Matthews' kritik.
Er Matthews imod os? Hvad står der?
"Præsident Underwood har undermineret magtadskillelsen
og lagt hele østkystens skæbne i orkan Faiths hænder.
Jeg tilslutter mig guvernørerne i North Carolina, Virginia, Maryland--"
Det er nok. Jeg behøver ikke høre mere.
Se, hvor mange af guvernørerne jeg kan tale med om en halv time.
- Javel. - Jeg har noget andet til Dem.
AmWorks-eksemplerne.Her er dagens ti.
- Det har jeg ikke tid til nu. - Prøv at læse det første.
Arbejder Freddy som opvasker?
En af de første, der registrerede sig.
Skal jeg forberede noget som svar til guvernørerne?
Sir?
Nej, tak. Ikke endnu.
Javel.
- Ja? - Send en besked til hele kabinettet.
Jeg vil holde møde straks i morgen tidlig.
"Under hans tid som indpisker
var Underwood kendt for at bruge intimidering, brovten og frygt.
Hans holdning nu over for Rusland er en fortsættelse af tvangsdiplomatiet,
som hans kone står for, og som han udpegede til FN-ambassadør,
selvom Senatet stemte nej til hende.
Brugen af FEMA's midler til America Works chokerede mange,
men det er blot det nyligste eksempel i en karrieres ensidige manøvrer.
Minoritetsleder Bob Birch sagde: 'Præsidenten udviser til stadighed
total mangel på samarbejde, men masser af uforsvarlighed.'"
Har De overvejet simpelthen at underskrive lovforslaget,
som Kongressen vedtog i går aftes?
Hvor mange af jer mener, jeg burde underskrive?
Nogle af jer må tydeligvis mene, at jeg burde.
Jeg tænker tit, at folk herinde er bange for at gøre mig sur.
Og det er min skyld.
Jeg hader uenighed, når den ikke passer til de ting, jeg gerne vil.
Nu skal I være ærlige over for mig. Jeg lover, at det er i orden.
Hvor mange af jer synes, jeg skal skrive under?
Tak.
I har alle arbejdet ihærdigt på at få AmWorks i luften.
Jeg nægter at give det dødsstødet,
før vi først har brugt alle tilgængelige ressourcer.
Så alle skal komme med forslag til,
hvad de kan gøre som reaktion på orkanen.
Og er det stadig ikke nok, underskriver jeg lovforslaget.
Er alle enige i den strategi?
Lad os prøve at nå det til i overmorgen. Mange tak.
Startlønnen for en Walmart-ansat er under fattigdomsgrænsen.
Den amerikanske regering støtter Walmart
med cirka 7,8 milliarder dollar om året
ved at udstede fødevaremærker til mere end hver tiende medarbejder.
Men her er det uhyggelige.
15 procent af alle fødevaremærker bruges i Walmart.
Så Walmart får dobbelt op af de statslige midler i den henseende.
Jeg er også stiktosset over det.
For Walmarts øverste ledelse har scoret næsten 300 millioner
i skattefri bonusser i løbet af de sidste seks år.
Det er slut nu!
Vi skal have mindstelønnen op!
Reducere chefernes grådighed ved at lovregulere bonusserne.
Der skal være balance i tingene nu.
- Skal vi gennemgå programmet? - Giv mig lige tid til at få vejret.
Vi har kun en halv time før næste møde.
- Har Doug ringet? - Mens du holdt tale.
- Hvad ville han? - Det ville han ikke sige.
Hvordan gik det i Cedar Rapids?
AFSCME er med på vognen. Der var mange. Hvad er der?
Sharp har et møde i Dubuque i morgen.
Du skal også med.
- Og? - Tal med hende.
- Et diskret sted. - Hvorfor?
Går vi ud fra, at Underwood stiller op, og det gør vi jo,
skal vi også gå ud fra, at Sharp er på hans side.
Det er ikke et svar.
Jeg er sikker på, Cynthia protesterer. Hej, Cynthia.
- Hej, Doug. - Protesterer mod hvad?
Du skal tale med Sharp om orkanen.
...der anses for at få almindelige borgere til at føle, at de har mere magt.
Hvem er nogle af lovforslagets største modstandere,
og hvad hører vi ud fra deres bidrag?
Det Hvide Hus vil jo være den største modstander,
hvis de gør brug af vetotruslen og siger, at det er--
- Tak, Cynthia. - Træner du altid midt om natten?
Når jeg træner, har jeg endelig fred for pressen.
- Hvordan gik det? - Fint.
Jeg råbte tal op til bingo i en halv time på et plejehjem.
Det er da ret godt. Lidt anderledes.
Hugger du det, ligesom du huggede mine emner om FEMA-lovforslaget?
Du havde jo nogle gode pointer.
Jeg er ikke hævet over at være enig med oppositionen, når de har ret.
Men tænk, at du er så kritisk. Jeg troede, du var pot og pande med Underwood.
Jeg er ikke hævet over at være uenig med en allieret, hvis han tager fejl.
Så synes jeg, du skal vide, at jeg standser kampagnen.
Når stormen rammer,
vil jeg bede folk om at give til Røde Kors i stedet.
Og jeg tager til østkysten som frivillig.
Det lyder da mere som opportunisme.
Nej. Jeg beder pressen lade mig være i fred.
Jeg kan ikke tvinge dem, men vi giver ingen logistisk støtte.
Skal jeg også suspendere?
Vi kan offentliggøre det sammen.
Det fjerner det politiske element.
Kynikeren i mig tror, at det vil være godt for dig,
hvis jeg dropper fundraisingen, når det går bedst for mig.
Jeg appellerer så ikke til kynikeren i dig.
Træn du bare videre.
Du har børn nu.
- Jeg har en mand. Han har børn. - Tænker du ikke på dem som dine egne?
Det er sent, Heather.
Jeg siger det bare, fordi de holder mig nede på jorden.
Jeg ved ikke, om du har mærket det, siden du blev gift, men...
Når jeg tænker på mine børn og orkanen...
Hvad, hvis vi ikke havde de penge og de fordele, vi har?
Hvad, hvis de kom noget til?
Hvad, hvis de skulle have hjælp, men ikke kunne få det?
Det sætter alt i perspektiv for mig.
Denne... kampagne virker meningsløs.
Den er intet i sammenligning med deres ve og vel.
Kender du overhovedet den fornemmelse?
Siden du er blevet mor?
"Konsultere delstatsregeringerne" er alt for tørt.
Brug "samarbejde tæt med".
- Er det ikke uoprigtigt? - Hvorfor det?
De syv guvernører har lige taget afstand fra præsidenten.
"Samarbejde tæt med"?
Jeg tager afstand fra dig hver dag, men jeg samarbejder tæt med dig.
Jeg er nødt til at tage det opkald.
Ændr det, og kom så med det igen.
- Doug? - Jeg har en besked til præsidenten.
Hvad?
Sig, Jackie og Dunbar mødtes i Dubuque til aften.
Og sig, det var mig, der sagde det.
Hvad skulle de mødes om?
Om at suspendere deres kampagner, når orkanen rammer.
- Hvordan ved du det? - Sig det nu bare.
Arbejder du i det skjulte for Jackie?
- Nej. - Dunbar?
Jeg gør bare mit for præsidenten.
Sig det videre til ham, og sig, det kom fra mig.
Jeg siger til, hvis jeg hører mere.
ORKANEN NÆRMER SIG
"Vandet var koldt, og strømmen var stærk.
Med hvert svømmetag måtte han kæmpe mod kulden
og mod tidevandet, der strømmede ind fra havet.
Alle, der så ham som hans skolekammerater fra bredden,
kunne kun lige se en prik, der langsomt bevægede sig gennem vandet,
og ville tro, han ikke havde en chance.
Men den tanke strejfede ham aldrig.
Hans muskler værkede, hjertet hamrede,
men vandet skulle ikke få ham."
Forsamlingslokaler og rådhuse, men mest af alt skoler.
De er nøglen.
Alle skoler øst for Ohio i hvert fald.
Sig til guvernørerne, der modsætter sig, at vi betaler for lukkede dage
og for overarbejde med resten af fonden.
Nej, vi finder ud af at få folk dertil med nogle af de andre.
Bare skaf de skoler!
Jeg siger hele tiden, jeg ikke vil have flere.
Ja, jeg hentede dem selv.
Tak. Det var sødt af dig.
- Er der noget nyt? - Lidt, men ikke nok.
Mente du det i dag, da du rakte hånden op?
Nej.
Men gjorde jeg det, ville de andre, der var uenige, også turde.
Er det lovforslaget?
Ja. De leverede det, lige efter kabinettet holdt møde.
Måske skulle jeg bare underskrive.
Jo længere jeg venter, desto mere står jeg for skud.
Kabinettet arbejder ihærdigt.
Hold ud, og giv dem lidt tid.
Det kan vende. Eller gå i sig selv.
Orkanen Humberto havde samme kurs som Faith.
Alle troede, den ville udslette syv delstater,
men til sidst drejede den mod syd og nåede kun en kategori et.
- Hvor gode odds har vi? - De er enormt dårlige.
Men... der er stadig håb.
Slap lidt af, Francis.
Vi burde aflyse FN-ceremonien i morgen.
- Hvad? - Måske virker det forkert.
Nej, det er en stor sejr for dig. For os.
Men at fejre midt i en krise... Det er vist ikke--
Det er præcis, hvad vi bør gøre.
Du fik resolutionen igennem.
Det er det eneste gode, vi har oplevet, siden vi rykkede ind i Det Hvide Hus.
Det skal orkanen ikke snyde os for.
"Da Kongressen nægtede at støtte en fredsbevarende mission
i Jordandalen, sendte præsidenten alligevel tropper af sted
i kraft af sine beføjelser som øverstkommanderende."
"Fæstningsvolden var stadig halvanden kilometer borte.
Men han kunne ikke vende om nu.
Det var ikke længere en mulighed."
"Med verdens øjne hvilende på sig lader han fortsat hånt om præcedens,
sædvane og - ville nogen mene - loven."
"Hvorfor overskred han den usynlige grænse?
Hvorfor sætte livet på spil trods alle de odds imod sig?"
"Kritikerne har været hårde. Alligevel afholdt de fleste sig fra
at sige, hvad Underwood virkelig er: en tyran."
"Hvorfor marcherede Napoleon videre mod Moskva?
Eller Hannibal over alperne?"
"Advarselssignalerne er der. Vi skal tage højde for dem."
"Hvorfor svømmede den unge Frank Underwood videre?
Og hvorfor druknede han ikke?"
Hvor har Seth hørt det?
- Fra Jackies kommunikationschef. - Skete det i går aftes?
- Så vidt jeg ved. - Hvorfor hører jeg det først nu?
- Jeg hørte det ikke før. - Hun ville holde det hemmeligt.
Du skulle jo holde øje med hende.
At du ikke vidste det og først har hørt det fra Seth--
Jeg er ikke i Iowa. Jeg holder styr på de ansatte her.
Hvadbehager?
Bare fordi Jackie og jeg var sammen,
betyder det ikke, jeg ved alt, hun laver.
Vi taler ikke om din ekskæreste.
Men om min vicepræsidentkandidat.
Kan vi ikke stole på hende, kan jeg ikke tvinge hende til at afsløre noget.
Du fik mig til at lave den aftale med hende.
Vi manglede information. Hun var nøglen.
Og nu lyver hun for os.
Så tal med hende, før vi kalder det her en krise.
Drop den der tone, Remy.
- De overdriver det jo. - Nu passer du på.
Dengang i Kongressen sagde De altid, jeg skulle være ærlig.
Dengang var jeg ikke præsident.
Så nu skal jeg bare undskylde og være en nikkedukke?
Du skal behandle dette embede med respekt.
Vis dine ansatte samme respekt.
Jeg gav dig et job i Det Hvide Hus, da ingen ville røre dig.
Jeg skylder dig nul og niks.
Hvor længe vil De bruge det mod mig?
- Det er, som om du gerne vil fyres. - Det kan De ikke. Det ved De godt.
Ikke lige nu.
Seth og jeg er de eneste to allierede, De har.
- Ring til Jackie. - Javel.
Kongresmedlem Sharp er i telefonen.
Jeg tager den herinde.
Dem kan vi ordne for Dem.
Jeg gør det gerne selv. Tak.
Javel.
- Kongresmedlem. - Undskyld, hvis du hører mig tygge.
Jeg har ikke spist hele dagen. Det var møde efter møde.
Tænk, at du har appetit, efter du mødtes med Dunbar.
Hendes folk spurgte mig, og jeg sagde ja.
Jeg ville se, hvad hun ville, før jeg talte med dig om det.
Suspendere jeres kampagner? Det sagde du forhåbentlig nej til.
Jeg sagde ja.
Du ved godt, hun bare udnytter dig, så du ikke fundraiser mere.
Selv hvis det var sandt, er politikken også til min fordel.
Det er ufølsomt at drive kampagne med sådan en katastrofe.
Det kan give bagslag.
Vi ved ikke, om det ender med en katastrofe.
Meteorologerne kan tage fejl, men ikke dem alle sammen i hele landet.
Godt, men selv hvis det passer,
skal du kritisere hende for at bruge orkanen til at score point.
Jeg har talt med mine folk.
Det er ikke kun din kampagne, Jackie. Det er vores.
Må jeg give Dem et godt råd? Underskriv det lovforslag.
Ellers har De og jeg ingen kampagne, hvis orkanen rammer.
Du må hellere komme tilbage til maden.
Hej! Lad os lige stille tallerkenerne. Jeg vil tale med jer.
Nu skal I høre. Jeg hyrede jer tre med AmWorks.
Og selvom vi har brug for arbejdskraften,
har jeg ikke råd, hvis ordningen ophører.
Jeg har måske råd til at beholde to af jer, hvis I deler vagterne,
men ikke jer alle tre.
"Et uvejr har været under opsejling i årtier og ikke kun i uger.
Det hedder ikke Faith, men Francis.
Hele landet står for skud, og ignorerer vi advarselstegnene,
- kan vi kun klandre os selv for det. - ...kan vi kun klandre os selv for det.
Det er ingen artikel, men en kronik.
Ja.
Avisen kan ikke indtage den holdning.
- Det er for spekulativt. - Så tryk det som en klumme.
Så snart jeg gør det, er du gået over i den anden lejr.
Så er du ikke journalist.
Så udskift mig.
Jeg vil have en klumme. Det er på tide.
Kate, du kan blive chefredaktør en dag.
Det kan du glemme alt om, så snart du skriver klummer.
Jeg vil ikke redigere andres ord. Jeg vil skrive mine egne.
Og ikke kun nyhederne, men udbrede mine idéer.
Du ved, Telegraph lader dig gøre alt, du vil.
Men du skal skrive om præsidenten.
- Du er den bedste til det. - Min holdning står klart.
Jeg duer ikke som journalist alligevel.
Hør her. Vi kan bruge det som en analytisk artikel.
Skru lidt ned for spekulationerne, hold dig til fakta og citater--
- Spekulation er jo kernen. - Fint.
Men... giv mig lidt fra den anden side så. For at skabe balance i tingene.
Du ved, de ikke vil give mig et citat.
Selv hvis det er en kilde, der bare er løseligt knyttet til administrationen.
Gør det, og så trykker vi det her og beholder dig som journalist.
Jeg har en idé om, hvem jeg kan tale med.
"En anden dag, med varmere vand og strømmen til at bære sig
havde han måske klaret den.
Men i dag ville han kun nå halvvejs, før hans arme måtte opgive ævred,
og han i stedet blev følelsesløs, før kystvagten
trak ham op af vandet, selvom han protesterede.
Var han uforsvarlig? Dumdristig?
Muligvis.
Men én ting står ikke til at nægte.
Han nægtede at acceptere, hvad andre troede, var umuligt.
Vandet viste, han tog fejl. Han var langt fra den anden bred.
Men han prøvede alligevel.
Og det... er altafgørende."
Det er bare prologen.
Du har ikke nævnt America Works én gang.
Det er med vilje.
Er det ikke det, bogen skal forestille at handle om?
Kan De ikke lide det?
Jo, jeg tænker bare, om jeg...
Måske forstår jeg ikke... hvad det er, du sigter efter.
Der er ingen, der gider læse om en idé.
Men de gider måske læse om en mand med en idé.
Jeg går kun op i manden.
Hele bogen vil være de her... små historier.
Som en novellesamling.
Nævner du overhovedet AmWorks?
Niks.
Ikke en eneste gang.
Nå...
Bogen skulle jo være anderledes, men... Det virker, som om det måske--
Jeg tror, det er det bedste, jeg har skrevet i årevis.
Det kan også være det rene pis og papir.
Det plejer at være et godt tegn, når jeg ikke kan se forskel.
Jeg vil bare ikke miste fokus på det overordnede mål.
Jeg kan ikke skrive det på andre måder.
Vil De have noget anderledes, så må De finde en anden til det nu.
Nej, du skal skrive den færdig.
Selvom jeg ikke...
Ikke aner, om det ender med at være relevant, hvis jeg i sidste ende...
underskriver lovforslaget.
Gør De da det?
Det ved jeg ikke endnu.
Gør jeg, får du naturligvis hele dit salær, hvis bogen så er overflødig.
Jeg gør det ikke for pengenes skyld.
Hvad synes du?
Skal jeg skrive under?
Jeg har jo en interesse i spillet.
Så egoisten i mig siger nej.
Men...
Helt ærligt?
Ingen bog er menneskeliv værd.
Jo, men det er jo ikke kun bogen.
Det handler om at få folk i arbejde igen.
Folk kan ikke arbejde, hvis de er døde.
Jeg får jo helt sikkert meget travlt
med den her orkan i den nærmeste fremtid.
Lad mig tænke over det...
Nu røvrender du ham ikke.
- Hvad? - Med det, du skriver.
Det vil jeg heller ikke.
- Dumdristig? - Lytter du ved dørene?
- Han er ikke dumdristig. - Det var ikke pointen.
Jeg ofrer ikke mit liv for en dumdristig mand.
Kom, din bil venter.
Fra i morgen suspenderer Sharp og jeg vores valgkampagner.
Vi rejser til de områder, der er påvirket af orkanen Faith
sammen med vores folk for at arbejde frivilligt,
hvor vi kan gøre mest nytte.
Vi suspenderer også valgbidrag
og beder vores tilhængere om at donere til Røde Kors
og andre nødhjælpsorganisationer.
Når katastrofen rammer, er det vigtigt, vi glemmer det politiske,
og handler i landets bedste interesse.
Vi glæder os til at genoptage valgkampen,
når stormen har lagt sig, og folk på østkysten er i sikkerhed.
Freddy?
Præsidenten vil gerne tale med dig.
Jeg skal arbejde i to timer endnu.
Det er okay, Freddy. Gå bare.
Må jeg tage mit barnebarn med?
Fritidshjemmet er lukket på grund af uvejret.
Naturligvis. Vi har en bil parat.
Kom, DeShawn.
Vi skal mødes med præsidenten.
Freddy.
- Det er godt at se Dem. - Tak, fordi du kom.
Du må være DeShawn. Hvordan går det?
Du har godt nok et fast håndtryk.
Vil du sidde ved skrivebordet?
Gør det bare.
Ja, det gør jeg også nogle gange.
Måske er det en dag dit bord.
Vil du gerne være præsident?
Ja.
For at blive præsident skal du have gode karakterer.
Jeg kan se, at du har lidt lektier med.
Jeg har et kontor lige om hjørnet,
hvor du måske kan lave dine lektier.
Eller vi har en PlayStation, hvis du hellere vil det.
- Hvad for spil har du? - Vi har masser af spil.
Meechum kan vise dig dem.
Hvad kunne du tænke dig? Kaffe, sodavand, øl?
- Ellers tak. - Tag plads.
- Du er med i America Works. - Ja.
Jeg har 40.000 eksempler som dit.
Og jeg har et lovforslag, der fjerner finansieringen af alle 40.000.
Ja, jeg har godt se nyhederne.
Jeg underskriver det.
Med uvejret er der for mange liv på spil.
Det lyder som det rette valg.
Du fortjener et job, og Kongressen tvinger mig til at fjerne det.
Jeg har talt med min driftschef,
og hvis du vil, kan du arbejde her.
- Det er ikke velgørenhed, men-- - Hvordan er lønnen?
Jeg har ikke det nøjagtige tal,
men det er omkring 3.000 om måneden.
- Det er ikke meget, men-- - Sygeforsikring?
Naturligvis. Det er inkluderet.
- Også til DeShawn? - Ja. Alle familiemedlemmer.
- Hvad er jobbet? - I køkkenet.
Du skal forberede ting for kokkene.
Altså så længe det bare er mere end 2.800 om måneden.
Det skal jeg bruge på husleje, og så DeShawn får, hvad han har brug for.
Jeg sørger for, at chefkokken taler med dig.
Jeg tænkte... om du havde noget andet?
- Udover køkkenet. - Jeg gik bare ud fra, at--
Hele mit liv har jeg arbejdet i køkkener.
Bare fordi jeg havde en grillbar, kan jeg ikke nødvendigvis lide arbejdet.
Hvad vil du da hellere?
Du har havemænd derude.
Jeg så dem skære grene af, da vi kørte herind, fordi der er orkan på vej.
Vil du hellere det?
Jeg har altid gerne ville arbejde udenfor.
Jeg er sikker på, vi kan finde ud af noget.
Jeg vil være præsident en dag.
- Det bliver aldrig til noget. - Men han sagde, jeg kunne.
Hør efter. Han løj for dig.
Sandheden er, at du aldrig bliver præsident.
Det er ligesom de der basketballspillere, du har plakater af.
De siger, du kan det hele. At du kan blive en superstjerne.
Men de blev født til at være 2,10 meter, for hvis de ikke var det,
hvad ville de så have?
Intet.
Halvdelen af dem kan ikke engang læse en bog.
Nej, det her er ikke noget for dig og mig.
Det er godt at drømme, så længe det ikke er ren fantasi.
Lader du nogen bilde dig andet ind, er det din egen skyld.
- Forstår du det? - Ja, jeg gør.
Det skal straks til repræsentanterne.
- Kan pressemeddelelsen gå ud? - Ja.
Jeg kan ikke huske, jeg gav dig mit nummer.
Nej, men det gjorde dit forlag. Han vil have, jeg skriver en bog.
Det overrasker mig, du ikke har gjort det før.
En af dine bøger ville være ti gange bedre end min.
Ikke bedre end Scorpio.
End nogen af de efterfølgende.
Jeg læste den på universitetet.
Ændrede den dit liv?
Det hører du 117 gange om dagen, ikke?
Hvis folk stadig genkendte mig på gaden, og det gør de ikke.
Mest til bogsigneringer, som jeg ikke anbefaler, hvis du skriver din bog.
Jeg inviterede dig ikke for at tale om min bog.
- Nå? - Jeg vil tale om din.
Jeg arbejder på noget, og de vil ikke trykke det,
hvis jeg ikke får en kommentar fra Det Hvide Hus.
Jeg er ikke en del af staben.
Det skal ikke være et citat, men bare noget... jeg kan omskrive som f.eks.:
"Ifølge en kilde tæt på administrationen..."
- Det kan være uofficielt. - Jeg kommenterer ikke bogen.
Du har mere adgang end nogen anden.
Det er der en grund til. For han ved, jeg holder mund. Især over for dig.
Må jeg give en drink så?
Det hjælper ikke.
Du kom for at møde mig her. Jeg skylder dig en drink.
Hvad med, at jeg giver en?
Hvad med, vi tager et par stykker?
Et par stykker.
Det er okay med mig.
Undskyld, Francis. Jeg ved, hvor svært det er.
Det var ikke op til mig. Jeg kan ikke styre vejret.
Men alligevel.
Det, der er mest frustrerende, er, at vi var ved at vende skuden.
Jeg fik støtte i Kongressen. Et par måneder mere...
Så ville ledelsen være nødsaget til at støtte America Works.
Hvis det hjælper, har Cathy lige ringet.
Russerne vil bidrage med tropper.
Til de fredsbevarende styrker?
De vil ikke holdes udenfor.
Ingen krav eller forbehold?
Nej. FN lægger alt for stort pres på dem.
Så den kolde skulder virkede.
De sender 300 soldater.
Det er utroligt.
- Vi klarede det! - Nej, ikke vi. Det var dig.
- Vil du spise med? - Jeg går i seng.
Så tidligt?
Når orkanen rammer, må jeg holde mig vågen i mindst tre dage.
Jeg skal have sovet, før det sker.
Det er en god idé. Så lader jeg dig være.
Få nogen til at vække mig, når den rammer kysten.
Francis.
Francis?
Hvor ramte den?
- Det gjorde den ikke. - Hvad?
Orkanen drejede af.
Den har kurs stikøst nu. Den rammer måske Bermuda.
Men den løjer hurtigt af, nu hvor vandet er koldere.
Der slap vi vist på et hængende hår.
Jeg har knap nok penge i tide til en halvanstændig løsning.
Hvad med det lovforslag?
Det er leveret! Vi laver en pressemeddelelse.
Der må være en procedure, der ophæver min underskrift.
Jeg tjekkede med rådgiverne.
Forslaget er officielt lov, og pengene er allerede bevilliget.
FEMA hjælper tusindvis af evakuerede med at vende hjem igen.
Ud over moderate oversvømmelser i Georgia grundet kraftige regnskyl
slap resten af østkysten stort set uskadt
fra den orkan, alle forventede ville være århundredets storm.
Faiths største offer var ikke liv eller løsøre,
men derimod præsident Underwoods kontroversielle America Works,
som Kongressen tog pengene fra for at frigøre ressourcer
til katastrofehjælp i forbindelse med uvejret.
Præsidenten underskrev selv finansbevillingen og ophævede den til lov
efter enormt pres fra begge partier og medierne.
Så er du vist arbejdsløs.
Sikkert. Det er ikke første gang.
Hvis det hjælper, så trykker de aldrig min historie nu.
Hvorfor? Fordi jeg ikke ville give dig et citat?
Nej, det var et stort metafor for orkanen.
Gassen går lidt af ballonen, hvis der ingen orkan er.
Tja...
Du scorede i det mindste.
Jep. Det... er poetisk.
Ja. Jeg er også forfatter.
Ja.
- Hvad? - Jeg er nødt til at gå.
Er det for at slippe af med mig?
Nej. Det er præsidenten.
Jeg skal bruge skjorten.
De behøvede ikke bede mig komme, så De kunne fyre mig.
- Men det var betænksomt nok. - Du er ikke fyret.
Nu er bogen bare endnu vigtigere.
Men... America Works er slut.
Så er der kun én måde, vi kan få det i gang igen.
Jeg stiller op til valg i 2016.
Det kunne jeg ikke før.
Jeg havde ingen penge eller partiledelsens støtte.
Men nu hvor jeg har bevist, hvad AmWorks kan,
vil der være penge og støtte.
En stemme på Frank Underwood er en stemme på America Works.
- Du havde ret. - Hvordan det?
Kom herover, og se ud af vinduet.
Kan du se ham derovre?
- Det er Freddy Hayes. - Med revelsbenene?
- Nu er han havemand. - Det er pænt af dig.
Nej, det er ikke. Det er mit job.
Du skrev, at jeg nægter at se det umulige som umuligt.
Freddy er ét job.
Så er der kun ti millioner tilbage.
Det er min historie, og derfor havde du ret.
Vil du i gang igen?
Ja!
Nu? Jeg har ingen notesbog.
Her er pennen, jeg underskrev lovforslaget med.
Godt. Så lad os gå i krig.
Jeg prøvede aldrig at svømme til Fort Sumter.
Thomas ved sikkert, at jeg digtede, men han skrev det alligevel,
fordi han forstår den større sandhed:
Fantasi er også en slags mod.
Lad os tale mere om den svømmetur.
Jeg var faktisk nær druknet.
Bedøm denne undertekst på www.osdb.link/38rpm Hjælp andre brugere til vælge den bedste undertekster